ક્વાલાલમ્પુર (મલેશિયા) – હરમનપ્રીત કૌર ભુલ્લરની આગેવાની હેઠળની ભારતીય ટીમે એશિયા કપ T20 ટ્રોફી ગુમાવી. અત્રે આજે રમાઈ ગયેલી ફાઈનલ મેચમાં એનો બાંગ્લાદેશ સામે મેચના છેલ્લા બોલે 3-વિકેટથી આંચકાજનક પરાજય થયો છે. બાંગલાદેશની મહિલા ટીમે આ પહેલી જ વાર T20 એશિયા કપ સ્પર્ધા જીતી છે. બાંગ્લાદેશની ટીમ છેલ્લા બોલે જીતી જતાં ભારતીય હરમનપ્રીત કૌરની હાફ સેન્ચુરી (42 બોલમાં 56 રન) અને લેગબ્રેક બોલર પૂનમ યાદવ (4 વિકેટ)નો ઉત્કૃષ્ટ દેખાવ ફોગટ ગયો છે.